stanford-oval/wikipedia huggingface dataset:
Paralleeliaksiooma
Loogisesti yhtäpitäviä muotoiluja

Aksiooma voidaan esittää monessa keskenään loogisesti yhtäpitävässä muodossa. Edellä esitetty muotoilu tunnetaan myös nimellä Playfairin aksiooma, skotlantilaisen matemaatikon John Playfairin mukaan. Euklideen alkuperäisessä teoksessa aksiooma oli kuitenkin muotoiltu näin:
Jos suora leikkaa kaksi muuta suoraa siten, että sisäpuolisten, leikkaajan samalla puolella olevien kulmien summa on vähemmän kuin kaksi suoraa kulmaa, siinä tapauksessa nämä kaksi suoraa riittävän kauas jatkettuina leikkaavat myös toisensa sillä puolella, jossa sanottujen kulmien summa on pienempi kuin kaksi suoraa kulmaa.
Voidaan osoittaa, että nämä kaksi muotoilua ovat keskenään yhtäpitävät.
Aikojen kuluessa useat matemaatikot yrittivät selvittää, voitaisiinko paralleeliaksiooma todistaa geometrian muiden aksioomien avulla. Osoittautui kuitenkin, että jokaisessa sellaisessa yrityksessä käytettiin, tietoisesti tai tiedostamatta, hyväksi jotakin olettamusta, joka on yhtäpitävä paralleelipostulaatin kanssa ja jota ei ilman sitä voida todistaa pelkästään Eukleideen muiden aksioomien avulla.  Tällaisia olettamuksia, jotka näin ollen voitaisiin käsittää myös paralleeliaksiooman vaihtoehtoisiksi muotoiluiksi, ovat esimerkiksi seuraavat:
Jokaisen kolmion kulmien summa on 180°.
On olemassa kolmio, jonka kulmien summa on 180°.
Kaikilla kolmioilla kulmien summa on sama.
On olemassa kolmioita, jotka ovat yhdenmuotoisia, mutta eivät yhteneviä.
Jokaisen kolmion ympäri voidaan piirtää ympyrä.
Jos suunnikkaan kulmista kolme on suoria kulmia, neljäskin on.
On olemassa nelikulmio, jonka kaikki kulmat ovat suoria.
On olemassa kaksi suoraa, joiden keskinäinen etäisyys on vakio.
Jos kaksi suoraa kumpikin ovat yhdensuuntaisia erään kolmannen suoran kanssa, ne ovat myös keskenään yhdensuuntaisia.
Jos suora leikkaa toisen kahdesta yhdensuuntaisesta suorasta ja on molempien kanssa samassa tasossa, se leikkaa toisenkin.
Suorakulmaisessa kolmiossa hypotenuusan neliö on yhtä suuri kuin muiden sivujen neliöiden summa (Pythagoraan lause).
Kolmion pinta-alalla ei ole ylärajaa.
Jos nelikulmiossa kaksi vierekkäistä kulmaa on suoria ja niistä alkavat kaksi vastakkaista sivua yhtä pitkiä, sen kaikki kulmat ovat suoria (Saccherin nelikulmio).
Lopulta 1800-luvulla kuitenkin osoitettiin, että se on loogisesti muista aksioomista riippumaton. Onkin kehitetty myös epäeuklidinen geometria, jossa paralleeliaksiooma ei ole voimassa.
Pesälampi (Keuruu)

| Pesälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°15′24″N, 24°45′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  Pesäpuro 
Järvinumero:  35.627.1.026
Mittaustietoja
Pinnankorkeus:  118,4 m  
Rantaviiva:  0,458 km  
Pinta-ala:  1,269 ha  
Saaria:  ei saaria 
 fiPesälampi 
Pesälampi  on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,3 hehtaaria ja se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 450 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) se kuuluu.
Per Åslund

| Per Åslund |
| --- | --- |

Henkilötiedot
Syntynyt: 21. elokuuta 1986 (ikä 38) Kil, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  187 cm
Paino:  85 kg
Seura
Seura:  Färjestad BK
Sarja:  SHL
Pelinumero:  22
Pelaajaura
Pääsarjaura:  2006–
Aik. seurat:  Kils AIK (Ruotsi II) Skåre BK (Ruotsi I) IFK Arboga IK (Allsv.) Kölner Haie (DEL)
Per Åslund (s. 21. elokuuta 1986 Kil, Ruotsi) on ruotsalainen jääkiekkoilija, joka pelaa SHL-joukkue Färjestad BK:ssa. Hän on pelipaikaltaan vasen laitahyökkääjä, mutta osaa pelata myös keskellä. Åslundia on luonnehdittu pelityyliltään moderniksi kahden suunnan hyökkääjäksi.
Ura > Seuraura

Åslund on Kils AIK:n kasvatti. Hän pelasi seurassa ensimmäiset miesten pelinsä jo 15-vuotiaana Ruotsin II-divisioonassa kaudella 2001–2002. Kaudeksi 2002–2003 Åslund siirtyi Färjestad BK:n J18-joukkueeseen. Kahden siellä pelatun kauden jälkeen hän siirtyi kaudeksi 2004–2005 Ruotsin I-divisioonan Skåre BK:hon. Seuraavasta kaudesta 2005–2006 Åslund pelasi ison osan myös sarjatasoa ylempänä Allsvenskanin IFK Arboga IK:ssa.
Kaudella 2006–2007 Åslund teki Elitserien-debyyttinsä Färjestadissa, missä tulokaskausi toi 34 runkosarjaottelussa tehot 1+4=5 ja viidessä playoff-ottelussa yhden syöttöpisteen. Hän edusti joukkuetta myös kahden ottelun verran Euroopan seurajoukkueiden mestaruusturnauksessa. Åslund pelasi kauden aikana myös 11 ottelua Skåressa. Kahtena seuraavana kautena hän teki Elitserienin runkosarjassa 15 tehopistettä, mutta kevään 2009 pudotuspeleissä Åslund oli yllättäen Färjestadin paras pistemies tehoilla 4+8=12. Hän voitti kauden päätteeksi Ruotsin-mestaruuden. Toukokuussa 2009 Åslund teki kaksivuotisen jatkosopimuksen joukkueen kanssa.
Åslund oli kaudella 2009–2010 tehoilla 17+15=32 Färjestadin paras maalintekijä ja toiseksi paras pistemies. Kauden 2010–2011 päätteeksi hän voitti Ruotsin-mestaruuden. Huhtikuussa 2011 Åslund teki vuoden mittaisen jatkosopimuksen joukkueen kanssa. Toukokuussa 2012 hän jatkoi sitä kevääseen 2015 saakka.
Kaudella 2012–2013 Åslund teki Elitserienin yhden kauden piste-ennätyksensä tehoilla 19+20=39, joilla hän oli Färjestadin paras maalintekijä Marcus Paulssonin kanssa sekä toiseksi paras pistemies Chris Leen jälkeen. Kaudella 2013–2014 Åslund oli joukkueen kolmanneksi paras pistemies tehoilla 10+17=27. Hän voitti päätteeksi SHL-hopeaa. Kaudella 2014–2015 Åslund oli Färjestadin toiseksi paras pistemies Milan Gulašin jälkeen tehoilla 16+19=35. Hän voitti myös joukkueen sisäisen tehotilaston lukemalla +13. Åslund siirtyi kaudeksi 2015–2016 Saksan DEL-liigan Kölner Haieen, josta hän palasi kaudeksi 2016–2017 taas kaksivuotisella sopimuksella Färjestadiin. Maaliskuussa 2018 Åslund teki joukkueen kanssa kaksivuotisen jatkosopimuksen.
Ura > Maajoukkueura

Åslund on pelannut Ruotsin A-maajoukkueessa 25 ottelua tehopistein 2+3=5. Hän teki A-maajoukkuedebyyttinsä Channel One Cupin 13. joulukuuta 2007 Prahassa pelatussa avausottelussa Tšekkiä vastaan. Åslund merkittiin Ruotsin kakkosketjuun Niklas Perssonin ja Andreas Jämtinin viereen. Hän avasi maalitilinsä A-maajoukkueessa heti kahdella osumalla KAJOTbet Hockey Gamesissa 31. elokuuta 2013 Pardubicessa Tšekkiä vastaan. Åslundin molemmat maalit syntyivät ylivoimalla.
Levanto

Levanto voi tarkoittaa seuraavia:
Levanto, kunta La Spezian maakunnassa Italiassa
Levanto, kylä Mäntsälässä Suomessa
Erkki Levanto (1891–1954), suomalainen kirjailija
Marjatta Levanto (s. 1944), suomalainen museolehtori ja musiikkipedagogi
Pessi Levanto (s. 1973), suomalainen muusikko ja säveltäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Levanto”, voi hakea sivunnimihaulla, laajalla sivunnimihaulla tai tekstihaulla.
Perks and Tit

| Perks and Tit Deep Purple |
| --- | --- | --- |

Livealbumin tiedot
 Äänitetty : 9. huhtikuuta 1974
 Julkaistu: 2004
 Tyylilaji: Heavy rock
 Levy-yhtiö: Sonic Zoom
Deep Purplen arkistolive muut julkaisut
| Just Might Take Your Life 2003 | Perks and Tit 2004 | Live in Paris 1975 2004 |
Perks and Tit on Deep Purplen livejulkaisu. Se on nauhoitettu San Diegon Sports Arenalla 9. huhtikuuta 1974, vain kolme päivää legendaarisen California Jam -keikan jälkeen. Albumi ei sisällä koko esiintymistä. Albumi on julkaistu myöhemmin uudelleen nimellä Live in San Diego 1974.
Kappaleet

Burn
Might Just Take Your Life
Lay Down Stay Down
Mistreated
Smoke On The Water
Keyboard Solo
Muusikot

David Coverdale: laulu
Ritchie Blackmore: kitara
Glenn Hughes: basso, laulu
Jon Lord: urut, kosketinsoittimet
Ian Paice: rummut
Octave Mirbeau

| Octave Mirbeau |
| --- | --- |

Henkilötiedot
Syntynyt: 16. helmikuuta 1848 Trévières, Ranska
Kuollut: 16. helmikuuta 1917 (69 vuotta) Pariisi, Ranska
Kansalaisuus:  ranskalainen
Ammatti:  journalisti, kirjailija, taidekriitikko
Kirjailija
Aikakausi:  1873–1913
Tyylilajit:  novelli, romaani, komedia
Kirjallinen suuntaus: impressionismi, ekspressionismi
Esikoisteos:  Le Calvaire (1886)
Aiheesta muualla
Kotisivut
Löydä lisää kirjailijoitaKirjallisuuden teemasivulta
Octave Mirbeau (16. helmikuuta 1848 – 16. helmikuuta 1917) oli ranskalainen journalisti, taidekriitikko, pamfletisti, kirjailija ja näytelmäkirjailija, joka saavutti mainetta Euroopassa ja menestystä yleisön keskuudessa, mutta vetosi samalla kuitenkin kirjalliseen ja taiteelliseen avantgardeen.
Mirbeaun ensimmäinen romaani Jean Marcellin (1885) ei herättänyt huomiota. Tunnetuksi teki hänet novellikokoelma Lettres de ma chaumière (1886), jonka aiheet olivat tekijän kotiseudulta Normandiasta. Mirbeaun merkittävimmät romaanit ovat Le Calvaire (1887), L’Abbé Jules (1888), Sébastien Roche (1890), Les mémoires d’une femme de chambre (1901) merkittävimmät näytelmät  Les mauvais bergers (1897) ja varsinkin Les affaires sont les affaires (1903).
Elämä

Mirbeau osallistui vapaaehtoisena 1870 syttyneeseen Saksan–Ranskan sotaan. Sodan päätyttyä hän muutti vuonna 1872 Pariisiin. Hän aloitti uransa toimittajana ja kirjoitti useisiin lehtiin, kuten L’Ordre de Paris (1872-1877), Le Gaulois, Le Figaro, La France, Gil Blas, L’Écho de Paris, Le Journal (1892-1902), L'Aurore (1898-1899), L'Humanité (1904).
Mirbeau oli anarkisti, ateisti ja uskonnonvastainen, hän kannatti vapaakauppaa, ihmisoikeuksia ja sananvapautta. Mirbeau oli koko ikänsä aktiivinen pasifisti.
Mirbeaun kirjalliseen tuotantoon kuuluu romaaneja ja novellikokoelmia. Mirbeaun tunnetuin romaani on vuonna 1900 ilmestynyt Le Journal d'une femme de chambre, jonka pohjalta on tehty kaksi elokuvaa, Jean Renoirin Kotiapulaisen päiväkirja (1946) ja Luis Buñuelin Kamarineidon päiväkirja (1964). Tunnetuimpia näytelmiä ovat Les affaires sont les affaires (1903) ja Le Foyer (1908).
Mirbeauta pidetään myös merkittävänä taidearvostelijana. Hän kirjoitti taidearvosteluja vuodesta 1884.
Teokset > Romaanit

Le Calvaire, 1886.
L'Abbé Jules, 1888.
Sébastien Roch, 1890.
Dans le ciel, 1893-1989.
Le Jardin des supplices, 1899.
Le Journal d'une femme de chambre, 1900.
Les 21 jours d'un neurasthénique, 1901.
La 628-E8, 1907.
Dingo, 1913.
Un gentilhomme, 1920.
Teokset > Näytelmäkirjallisuutta

Les Mauvais bergers, 1897.
Les affaires sont les affaires, 1903.
Farces et moralités, 1904.
Le Foyer, 1908.
Teokset > Novelleja

Contes cruels, 1990.
Teokset > Muut teokset

L'Affaire Dreyfus, 1991.
Lettres de l'Inde, 1991.
Combats esthétiques, 1993.
Combats littéraires, 2006.
Correspondance générale, 2003-2009.
Kirjallisuutta

Pierre Michel - Jean-François Nivet, Octave Mirbeau, l'imprécateur au cœur fidèle, Séguier, 1990 (ranskaksi).
Samuel Lair, Mirbeau et le mythe de la Nature, Presses universitaires de Rennes, 2004 (ranskaksi).
Robert Ziegler, The Nothing Machine - The fictions of Octave Mirbeau, Rodopi, 2007 (englanniksi).
Anita Staron, L'Art romanesque d'Octave Mirbeau — Thèmes et techniques, Wydawnictwo Uniwersytetu Lodzkiego, 2014 (ranskaksi).
Cahiers Octave Mirbeau, n° 1-21, 1994-2014 (ranskaksi).
Aiheesta muualla

Lisää luettavaa aiheesta Octave Mirbeau on Wikiaineistossa
Kuvia tai muita tiedostoja aiheesta Octave Mirbeau Wikimedia Commonsissa
Pierre Michel, Les Combats d'Octave Mirbeau, Besançon, 1995 (ranskaksi).
Société Octave Mirbeau. (ranskaksi)
Dictionnaire Octave Mirbeau (ranskaksi) .
Éditions du Boucher (ranskaksi).
Blog Octave Mirbeau (ranskaksi).
Pierre Michel, Octave Mirbeau et le roman (ranskaksi).
Pierre Michel, Bibliographie d’Octave Mirbeau (ranskaksi).
Octave Mirbeau, Suomennoskatkelma teoksesta Le Calvaire julkaistu Sosialisti-lehdessä 6.10.1910: 1. Etuvartiossa, Sosialisti, Kansalliskirjaston digitaalinen lehtiarkisto - 2. Etuvartiossa
Dingo, Ambroise Vollard, 1924
Levanto (Italia)

| Levanto |
| --- | --- |

 lippu:  vaakuna
 Levanto
 Koordinaatit: 44°10′16″N, 9°36′48″E 
Valtio:   Italia
Alue:  Liguria
Maakunta:  La Spezia
Pinta-ala:  
 – Maa:  36,81  km²
Korkeus:  3 (min. 0 - maks. 722)  m
Väkiluku (2014):  5 417 
 – Väestötiheys:  147  as./km²
 
 Kunnan kotisivut 
Infobox OKVirheellinen NIMI-arvo: 
Levanto on kunta Pohjois-Italiassa olevassa La Spezian maakunnassa Ligurian alueella. Se sijaitsee Rivieran rannikolla. Kaupungin nähtävyys on hyvin säilynyt keskiaikainen linna Castello di Levanto, joka on rakennettu vuonna 1165.
Parveen Babi

| Parveen Babi |
| --- | --- |
 Parveen Babi elokuvassa Amar Akbar Anthony (1977)
Henkilötiedot
Koko nimi:  Parveen Wali Mohammad Khan Babi
Syntynyt: 4. huhtikuuta 1954 Junagadh, Saurashtra, Intia
Kuollut: 20. tammikuuta 2005 (50 vuotta) Mumbai, Maharashtra, Intia
Ammatti:  näyttelijä
Näyttelijä
Aktiivisena:  1972–1991
Aiheesta muualla
IMDb 
AllMovie
Parveen Wali Mohammad Khan Babi (4. huhtikuuta 1954 Junagadh, Gujarat, Intia – 20. tammikuuta 2005 Mumbai, Maharashtra, Intia) oli intialainen näyttelijä.
Lapsuus ja opiskelu

Babin perhe oli muslimeita ja hänen sukunsa pohjautuu Babi-dynastiaan kuuluneisiin Gujaratin pataaneihin. Babin serkun Asfaquen tyttäret Verona ja Anisha Babi ovat myös näyttelijöitä. Babin isä kuoli hänen ollessaan 10-vuotias.
Babi kävi  Mount Carmelin lukiota Ahmadabadissa. Ahmadabadin mellakoiden aikaan (1969) Babin koulun nunnat piilottivat hänet kuorma-autoon kasattujen patjojen alle. Lukion jälkeen Babi suoritti maisterin tutkinnon englannin tutkinto-ohjelmasta St. Xavierin yliopistossa samassa kaupungissa.
Elokuva-ura

Babin ollessa yliopistossa elokuvaohjaaja Babu Ram Ishara huomasi hänet, ja pyysi esiintymään elokuvassaan Charitraheenissä. Babi suostui ja hänen vastanäyttelijänään oli kriketinpelaaja Salim Durrani. Sittemmin hän on esiintynyt Amitabh Bachchanin kanssa tunnetuimmissa elokuvissaan, joita ovat Majboor (1974), Deewaar (1975), Amar Akbar Anthony (1977), Kaala Patthar (1979) ja Namak Halaal (1982). Hänen vastanäyttelijöitään ovat olleet myös Shashi Kapoor ja Dharmendra.
Babi oli Zeenat Amanin ohella yksi uuden polven näyttelijöistä, jotka muuttivat kuvaa intialaisnaisista korvaten sariin pukeutuvan sovinnaisen naisroolin glamourilla ja itsenäisyydellä. Babi ja Aman esiintyivät muutamissa samoissa elokuvissa, kuten Ashantissa (1982). Babin julkisuuskuva oli länsimaalainen, mikä vaikutti myös vastaavien roolien saamiseen. Hän tuli tunnetummaksi muoti-ikonina ja seksisymbolina kuin rooleistaan. Myös työn ulkopuolella Babi käytti julkisesti alkoholia ja hänellä oli miessuhteita, mitä kumpaakin pidettiin tuolloin tabuna.
Heinäkuussa 1976 Babista tuli ensimmäinen Time-lehden kanteen päässyt Bollywood-näyttelijä. Hän oli yksi aikansa menestyneimmistä intialaisista näyttelijöistä, ja myös parhaiten palkatuista. Hänen elokuviaan katsoivat etenkin nuoret.
Babi asui Kalumalin asuinalueella Juhussa, Mumbaissa.
Babi lopetti uransa syyskuussa 1979 seuratakseen guru Uppaluri Gopala Krishnamurtia. Hän teki paluun seuraavana vuonna, mutta katosi taas vuonna 1983 julkisuudesta ilmoittamatta olinpaikkaansa kenellekään. Elokuvapiireissä levisi huhuja, että hänet olisi kidnapattu. Todellisuudessa Babi oli henkisellä matkalla Krishnamurtin ja ystävänsä Valentinen kanssa, kierrellen ympäri maailmaa, oleskellen eniten Kaliforniassa.
Sairastuminen

7. huhtikuuta 1984 Babi otettiin kiinni John F. Kennedyn kansainvälisellä lentoasemalla, kun hän ei esittänyt henkilöpapereitaan. Hänet vietiin käsiraudoissa mielisairaalaan. Kun Intian pääkonsuli kävi katsomassa häntä, hän käyttäytyi kuin ei olisi tapahtunut mitään ihmeellistä.
Babi palasi Yhdysvalloista Mumbaihin marraskuussa 1989. Julkisuudessa kiinnitettiin huomiota hänen lihomiseensa, minkä lisäksi levisi huhuja, että hänellä olisi skitsofrenia, mutta Babi kiisti väitteet kuitaten ne hänen julkisuuskuvaansa tahraavaksi median ja filmiteollisuuden salaliitoksi. Vuonna 1991 hän ryhtyi sisustussuunnittelijaksi.
Babin sihteeri hoiti paluun jälkeen hänen taloudellisia asioitaan. Babi teki rikosilmoituksia 34 tahosta, joiden uskoi vehkeilevän yrittääkseen tappaa hänet, muun muassa Amitabh Bachchanista ja Yhdysvaltain presidentti Bill Clintonista. Tutkinta lopetettiin todisteiden puuttumisen takia. Babi uskoi syyksi korruptiota. Hän piti salaliittolaisia syyllisinä myös erääseen maanjäristykseen, joka olisi saattanut rikkoa hänen vesitankkinsa.
Babi pelkäsi, että hänen työhönsä liittyviä papereita varastetaan. Hän lakkasi avaamasta oveaan muille kuin sihteerilleen ja tämän lapselle. Hän maksoi ostoksensakin oviaukosta ja hänen asuntoonsa alkoi kertyä rojua. Myöhemmin hän alkoi uskoa ruokansa olevan myrkytettyä. Babi ei luottanut lääkäreihin, ja jokaisesta lääkärikäyntiä ehdottavasta tuli hänen vihollisensa, myös hänen äidistään.
Vuonna 1997 Babi kääntyi anglikaanikristityksi.
Vuonna 2002 hän oli julkisuudessa, kun hänen oli määrä todistaa oikeudessa Mumbain vuoden 1993 iskuista, sillä hän väitti, että hänellä oli todisteita näyttelijä Sanjay Duttin osuudesta tapaukseen. Hän ei kuitenkaan ilmaantunut kuulemiseen.
Viimeisinä neljänä vuotenaan Babi nauhoitti kaikki käymänsä puhelut, keskustelut, ja päivittäisiä tekemisiään. Hän sairasti diabetestä ja hänen jalkaansa tuli kuolio, minkä vuoksi hän joutui pyörätuoliin.
Babi löytyi kuolleena asunnostaan 22. tammikuuta 2005 sen jälkeen, kun naapurit olivat ilmoittaneet poliisille, ettei hän ollut hakenut maitoaan ja sanomalehteään kolmeen päivään. Kuolinsyyksi kerrottiin elimen pettäminen. Hänet haudattiin seuraavana päivänä äitinsä viereen Santa Cruziin, Mumbaihin. Kristityt papit olisivat halunneet haudata hänet kristillisin menoin, mutta sukulaiset päättivät haudata hänet muslimiperinteen mukaan.
Suhteet

Babi ei ollut naimisissa, mutta hänellä oli suhteita naimisissa olevien miesten, kuten ohjaaja Mahesh Bhattin, Kabir Bedin ja Danny Denzongpan kanssa. Babi olisi halunnut Bhattin jättävän vaimonsa. Bhatt on käsikirjoittanut ja ohjannut myrskyisästä suhteestaan Babiin kertovan osittain elämäkerrallisen elokuvan Arth (1982). Elokuvan julkaisun epäillään olleen osasyy Babin lähtöön Intiasta.
Aiheesta muualla

Parveen Babi Internet Movie Databasessa. (englanniksi)
Parveen Babi Allmoviessa (englanniksi)
Lehlohonolo Seema

Lehlohonolo Simon Seema (s. 9. kesäkuuta 1980 Mafeteng) on lesotholainen jalkapalloilija. Hän aloitti uransa kotimaisissa seuroissa, mutta on jo pitkään pelannut eteläafrikkalaisissa seuroissa – Bloemfontein Celticissä ja Orlando Piratesissa. Hän on myös Lesothon jalkapallomaajoukkueen jäsen.
Aiheesta muualla

National Football Teams: Lehlohonolo Seema (englanniksi)
Lieksan helluntaiseurakunta

| Lieksan helluntaiseurakunta |
| --- | --- |

Suuntautuminen:  helluntaiherätys
Kirkkokunta:  itsenäinen
Perustettu:  1948
Pääkirkko:  Rukoushuone Koski-Jaakonkatu 71 81700 Lieksa
Aiheesta muualla
Sivusto
Infobox OKNimi-testi OK: 
Lieksan helluntaiseurakunta on vuonna 1948 perustettu lieksalainen helluntaiseurakunta. Seurakunnan toimitilat sijaitsevat Lieksan keskustassa Koski-Jaakonkadulla. Seurakunnan pastorina toimii Renaud Lomba. Seurakunta on perustettu 1948 ja rekisteröity yhdistykseksi 19. marraskuuta 1952.
Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö, musiikitoiminta, ympäristötyö sekä lähetystyö Japanissa, Thaimaassa ja turistityönä Kanarialla. Seurakunta toimii yhteistyössä Fida Internationalin kanssa. Lisäksi seurakunta julkaisee Seurakuntaviesti-lehteä.
Toimitilat

Lieksan helluntaiseurakunnan rukoushuone on valmistunut vuonna 1986. Rukoushuoneen pinta-ala on 1 020 neliömetriä ja kirkkosalissa on istumapaikkoja 575 henkilölle. Rukoushuoneen suunnittelija on arkkitehti Veikko Gröhn.
Lourdes (täsmennyssivu)

Lourdes voi tarkoittaa ainakin seuraavia asioita:
Lourdes, radiotiedustelun toimipaikkaa Kuubassa
Lourdes, kaupunki Lounais-Ranskassa,
Lourdes, luola Lourdesin kaupungissa
Lourdes, elokuva vuodelta 2010
Lourdes, sukunimenä:
Maria de Lourdes Pintasilgo (1930–2004), portugalilainen poliitikko, Portugalin pääministeri 1979–1980
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lourdes”, voi hakea sivunnimihaulla, laajalla sivunnimihaulla tai tekstihaulla.
Lourdes Becerra

Lourdes Becerra Portero (s. 4. kesäkuuta 1973) on entinen espanjalainen uimari, joka edusti kotimaataan kolmissa kesäolympialaisissa, alkaen vuodesta 1992. Hänen paras sijoituksensa oli seitsemäs sija 400 metrin sekauinnissa Kesäolympialaisissa 1996. Lisäksi hän voitti uransa aikana yhden MM-pronssin, ja yhden EM-kullan ja yhden EM-pronssin, kaikki lyhyellä radalla.
Lauri Lähdeaho

Lauri Johannes Lähdeaho (6. elokuuta 1923 Multia – 9. syyskuuta 2017 Helsinki) oli suomalainen kirjailija.
Teoksia

Uskon ja omantunnon tähden : kertomus jatkosodan päiviltä. Ristin voitto, Helsinki 1959
Loot Sodoman portissa. Ristin voitto, Tikkurila 1970
Keisarin perintö. Tekijä, Helsinki 1978
Maa on tulessa talletettu pakene henkesi tähden, 1-3 : C-kasettiäänite. Nestor Kasetti, Panttila 1987
Suomennoksia

Billy Graham : Onnen salaisuus ; englanninkielestä suom. Lauri Lähdeaho. Ristin voitto, Helsinki 1956
Parhaan miesnäyttelijän Kultainen Venla

| Parhaan miesnäyttelijän Kultainen Venla |
| --- | --- |
Palkinnon antaja:  Televisioakatemia
Maa:  Suomi
Ensimmäinen palkinto:  2010
Useimmin palkittu:  Jussi Vatanen (2)
Viimeisin palkittu:  Ville Virtanen, Sorjonen (2016)
Parhaan miesnäyttelijän Kultainen Venla on yksi suomalaisen Televisioakatemian vuosittain jakamista palkinnoista Kultainen Venla -gaalassa. Ensimmäinen Kultainen Venla -gaala järjestettiin tammikuussa 2011, jolloin palkittiin vuoden 2010 televisio-ohjelmia. Palkinto parhaasta miesnäyttelijästä jaettiin ensi kerran vuoden 2011 gaalassa, jolloin parhaan näyttelijän palkinto jaettiin kahtia mies- ja naisnäyttelijän palkinnoiksi.
Voittajat ja ehdokkaat > Paras näyttelijä

| Vuosi | Näyttelijä | Lähde |
| --- | --- | --- |
| 2010 | Hirviniemi Aku Hirviniemi  |  |
2010:
Voittajat ja ehdokkaat > Paras miesnäyttelijä

| Vuosi | Näyttelijä | Ohjelma | Lähde |
| --- | --- | --- | --- |
| 2011 | Suosalo Martti Suosalo  | – |  |
| 2011 | Edelmann Samuli Edelmann | – |  |
| 2011 | Tuominen Timo Tuominen | – |  |
| 2012 | Hietalahti Kari Hietalahti  | Roba |  |
| 2012 | Forss Iikka Forss | – |  |
| 2012 | Vatanen Jussi Vatanen | – |  |
| 2013 | Vatanen Jussi Vatanen  | Puolin ja toisin |  |
| 2013 | Kovero Esko Kovero | Salatut elämät |  |
| 2013 | Hirviniemi Aku Hirviniemi | Nuoret nerot |  |
| 2013 | Sarkola Sampo Sarkola | i Apeiron |  |
| 2014 | Vatanen Jussi Vatanen  | Kimmo |  |
| 2014 | Nousiainen Mikko Nousiainen | Toisen kanssa |  |
| 2014 | Saarela Niko Saarela | Mustat lesket |  |
| 2015 | Eronen Tommi Eronen  | Koukussa |  |
| 2015 | Hietalahti Kari Hietalahti | Roba |  |
| 2015 | Milonoff Eero Milonoff | Koukussa |  |
| 2016 | Virtanen Ville Virtanen  | Sorjonen |  |
| 2016 | Vatanen Jussi Vatanen | Kimmo |  |
| 2016 | Heiskanen Kari Heiskanen | Mustat lesket |  |
PISA

PISA tai Pisa (engl. Programme for International Student Assessment) on Taloudellisen yhteistyön ja kehityksen järjestön jäsenmaiden eli OECD-maiden joka kolmas vuosi toteuttama 15-vuotiaiden tulevaisuuden avaintaitoja mittaava tutkimus. Ensimmäistä kertaa oppilaiden taitoja mitattiin vuonna 2000, jolloin tutkimuksen painopistealueena oli lukutaito. Sen jälkeen tutkimuksessa on mitattu vuorotellen myös matematiikan ja luonnontieteiden osaamista.